কাকিলা
কাকিলা বা 'কাখলে' মিঠা পানির গারফিশ, দক্ষিণ ও দক্ষিণ-পূর্ব এশিয়ার মিঠা পানি এবং লোনা আবাসস্থলে পাওয়া সুই মাছের একটি প্রজাতি। এটি একটি বিলুপ্তপ্রায় মাছ। এর দেহ সরু, ঠোট লম্বাটে এবং ধারালো দাঁতযুক্ত। বাংলাদেশে যে জাতটি পাওয়া যায় সেটি মিঠা পানির জাত। এগুলি লম্বায় ২৫ থেকে ৩০ সেন্টিমিটার হয়। বাংলাদেশ ছাড়াও থাইল্যান্ড ও ভারতেও এই মাছ পাওয়া যায়। তবে রং ও আকারে কিছু পার্থক্য থাকে। এদের বৈজ্ঞানিক নাম- জেনেন্টোডন ক্যানসিলা। স্থানীয়ভাবে এদের বিভিন্ন নাম রয়েছে কাঁকলেশ, কাঁকলে, বগো, দু ঠোঁটো, বকমাছ, গাঙধাড়া (পূর্ব মেদিনীপুর), কাঁশকেল (২৪ পরগনা), থুরক্যা, কাকিলা, কাইল্যা (বাংলাদেশ)।